เซี่ยงไฮ้คอมโพสิตปิดบวก 6.62 จุด หลัง PMI ภาคบริการขยายตัว
เซี่ยงไฮ้คอมโพสิตปิดบวก 6.62 จุด หลัง PMI ภาคบริการขยายตัว
5 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้นเล็กน้อย โดยดัชนีเซี่ยงไฮ้คอมโพสิตบวก 6.62 จุด หรือ 0.21% ปิดที่ 3,165.41 จุด ภายหลังจากที่จีนได้เปิดเผยข้อมูลเศรษฐกิจที่บ่งชี้ถึงการขยายตัวของเศรษฐกิจ
ดัชนีผู้จัดการฝ่ายจัดซื้อ (PMI) ภาคบริการของจีน ซึ่งมาร์กิตจัดทำร่วมกับไฉซิน อยู่ที่ระดับ 53.4 ในเดือนธ.ค. เพิ่มขึ้นจากระดับ 53.1 ในเดือนพ.ย.
ทั้งนี้ ดัชนี PMI ที่เหนือระดับ 50 บ่งชี้ว่าภาคบริการของจีนยังคงอยู่ในภาวะขยายตัว ขณะที่ดัชนีต่ำกว่า 50 บ่งชี้ถึงภาวะหดตัว